"วอลมาร์ท" จับมือ "กูเกิล เอ็กซ์เพรส" เพิ่มบริการ สั่งซื้อด้วยเสียง - FINNOMENA
วอลมาร์ท เผยว่า ได้บรรลุข้อตกลงกับ "กูเกิล เอ็กซ์เพรส" แพลตฟอร์มชอปปิ้งออนไลน์ของกูเกิล ตั้งแต่เดือนหน้าเป็นต้นไป
28 ส.ค. 2560

วอลมาร์ท เผยว่า ได้บรรลุข้อตกลงกับ “กูเกิล เอ็กซ์เพรส” แพลตฟอร์มชอปปิ้งออนไลน์ของกูเกิล ตั้งแต่เดือนหน้าเป็นต้นไป
ข้อตกลงนี้จะทำให้วอลมาร์ทสามารถบรรจุสินค้าหลายแสนรายการเข้าไปในกูเกิล เอ็กซ์เพรส และสามารถเข้าถึงเทคโนโลยีการสั่งซื้อด้วยเสียงผ่านแพลตฟอร์มของกูเกิลอีกด้วย
โดยผู้บริโภคจะสามารถสั่งซื้อสินค้าจากห้างวอลมาร์ทได้โดยการพูดผ่านตัวช่วยเสมือนจริงของกูเกิลซึ่งติดตั้งอยู่ในโทรศัพท์ รวมถึงลำโพงควบคุมด้วยเสียงของกูเกิล และอุปกรณ์อื่นๆ ในอนาคต
ขณะที่ทางกูเกิ้ลจะได้ประวัติการสั่งซื้อของลูกค้าของวอลมาร์ท ทั้งนี้เพื่ออำนวยความสะดวกแก่ผู้ใช้ที่ต้องการสั่งซื้อสินค้าเดิมอีกครั้ง
ธุรกรรมการชอปปิ้งออนไลน์ด้วยคำสั่งเสียงกำลังเติบโตอย่างรวดเร็วและมีความสำคัญมากขึ้นเรื่อยๆในโลกอีคอมเมิร์ซยุคใหม่ ส่งผลให้วอลมาร์ทและกูเกิลจำเป็นต้องผนึกกำลังกันเพื่อแข่งขันกับอเมซอน ซึ่งมีแก็ดเจ็ตตัวช่วยเสมือนจริงอย่าง “อเล็กซา” และลำโพงอัจฉริยะ “อเมซอน เอคโค่”
ที่มา : http://www.ryt9.com/s/iq29/2698787
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: